Twee ‘rowers’ sterf, vier ontsnap ná polisie hulle inwagTwee vermeende rowers is vroeg Donderdagoggend in ŉ skermutseling met die polisie doodgeksiet. Lt.kol. Katlego Mogale, ŉ polisiewoordvoerder, sê die polisie se misdaadintelligensie-eenheid het inligting ontvang dat ŉ rooftog by ŉ sakeman se huis in Ormonde gaan plaasvind. “Die polisie het by die huis gewag en omstreeks 06:00 ses mans daar sien opdaag. Die mans het die huis betree, ŉ onbekende hoeveelheid geld gesteel, en gevlug,” het Mogale gesê. “Die verdagtes is toe deur die nasionale ingrypingseenheid gekonfronteer en ŉ oor-en-weer-skietery het uitgebreek.” Twee rowers is noodlottig gewond. Die ander vier het daarin geslaag om in ŉ wit voertuig, wat vermoedelik gekaap is, te ontsnap. Niemand anders is in die voorval beseer nie.